Zatvor (probava)

**Zatvor** ili **konstipacija**, **opstipacija** (lat. *stringĕre* = zategnuti, stisnuti) odnosi se na otežano pražnjenje crijeva koje je rijetko ili teškoprolaznno. Stolica je često tvrda i suha. Komplikacije zbog zatvora mogu uključivati hemoroide, anusne procjepe ili impaktaciju izmeta.

## Definicija
]]
Konstipacija, opstipacija ili zatvor (lat. constipatio = sažimanje, stezanje  u gužvu), jest pojava nepravilnih pokreta crijeva (peristaltika), s povremenim izostankom stolice, koja je tvrda i suha. Zatvor može biti prolazan (npr. na putovanju ili na iznenadnim promjenama životnog stila i navika) ili trajno. Uzročnici su brojni: neprikladna prehrana, suzbijanje nagona na defekaciju, neki lijekovi (npr. antiparkinonici, antidepresivi, antacidi, preparati gvožđa), metaboličke bolesti ili poremećaji (*diabetes mellitus*, poremećaji nivoa elektrolita u krvi, uremija), bolesti centralnog ili perifernog nervnog sistema, promjene ili bolesti probavnog sistema (tumori crijeva, loša, izbrazdana, razdražljiva crijeva itd.), te psihogeni faktori. Glavni problemi pacijenata su trbušni pritisak, nelagoda i naprezanje pri defeksiji, a sa prolongiranom opsticijom, može doći do gubitka apetita, glavobolja i osjećaj umora. Iznenadna forma konstipacije kod do tada zdrave osobe pokazuje poremećaj motorne funkcije trbušnog tkiva, uzrokovan živčanim, cirkulatornim ili mišićnim oštećenjem ili začepljenjem rektuma okorjelim komadom stolice. Liječenje se zasniva na uzroku (npr. uklanjanje mehaničkih zapreka), a najčešće pravilna prehrana, potrebni su redoviti pokreti crijeva i periodična upotreba laksativa (njihova duža upotreba može izazvati crijevnu atoniju).

Konstipacija je simptom, a ne bolest. Najčešće, zatvor se smatra rijetkim pražnjenjem crijeva, obično manje od tri stolice sedmično. Međutim, ljudi mogu imati i druge pritužbe, uključujući: 
* Naprezanje pri pražnjenju crijeva
* Potrebno je previše vremena za pražnjenje crijeva
* Tvrde stolice
* Bol pri pražnjenju crijeva kao posljedica naprezanja
* Bol u stomaku
* Nadimanje stomaka.
* Osjećaj nepotpune evakuacije crijeva.
Rimski kriteriji III su skup simptoma koji pomažu u standardizaciji dijagnoze zatvora u različitim starosnim grupama. Ovi kriteriji pomažu ljekarima da bolje definišu zatvor na standardizovan način.

## Uzroci
Uzroci zatvora se mogu podijeliti na urođene, primarne i sekundarne. Kod odraslih, takvi primarni uzroci uključuju: izbore ishrane kao što je nedovoljan unos hranjkivih vlakana ili tečnosti ili  ponašanja kao što je smanjena fizička aktivnost. Kod starijih osoba, uobičajeni uzroci se pripisuju nedovoljnom unosu dijetalnih vlakana, neadekvatnom unosu tečnosti, smanjenoj fizičkoj aktivnosti, nuspojavama uzimanja lijekova, hipotireozi i opstrukciji kolorektumskim karcinomom.

Sekundarni uzroci uključuju nuspojave lijekova kao što su opijati, endokrini i metabolički poremećaji kao što je hipotireoza i opstrukcija kao što je kolorektumski karcinom Celijakijska bolest i osetljivost na gluten bez celijakije mogu se takođe pojaviti sa zatvorom. Kao posljedica hroničnog zatvora može s razviti cistokela.

## Prognoza
Komplikacije koje mogu nastati zbog zatvora uključuju hemoroide, anusne povrede, rektumski prolaps i fecesnu impakciju. Naprezanje prilikom odvajanja stolice može dovesti do hemoroida. U kasnijim fazama zatvora, abdomen može postati nategnut, tvrd i difuzno osjetljiv. Teški slučajevi ("fecesni zatvor" ili "maligni zatvor") mogu pokazati simptome opstrukcije crijeva (mučnina, povraćanje, osjetljiv abdomen) i ankopreze, gdje mehka stolica iz tankog crijeva zaobilazi masu uticaja fecesne materije u debelom crijevu.

## Epidemiologija
Zatvor je najčešći hronični gastrointestinalni poremećaj kod odraslih. U zavisnosti od definicije koja se koristi, javlja se u 2% do 20% populacije. Češći je kod žena, starijih osoba i djece. Smatra se da su razlozi zbog kojih se češće javlja kod starijih osoba zbog sve većeg broja zdravstvenih problema kako ljudi stare i smanjene fizičke aktivnosti..
* 12% populacije širom svijeta prijavljuje zatvor.
*Hronični zatvor čini 3% svih posjeta pedijatrijskim ambulantama godišnje. U različitim vremenima i na različitim mjestima, ljekari su iznosili tvrdnje da zatvor ima sve tipove medicinskih ili društvenih uzroka.

## Reference
## Vanjski linkovi 
* 
* Constipation - Introduction  (UK NHS site)
* 
* Constipation Guideline - the World Gastroenterology Organisation (WGO)


Kategorija:Stanja dijagnosticirana testom stolice
Kategorija:Simptomi bolesti probavnog sistema
Kategorija:Bolesti crijeva
Kategorija:Sestrinske dijagnoze
Kategorija:Bolesti koje se prenose vodom
Kategorija:Fiziologija životinja